Når nordjyderne skal investere, ender de ofte med at købe aktier nordjyske virksomheder. Bang & Olufsen og Spar Nord er blandt de mest populære aktier hos nord- og vestjyder, selvom disse aktier ikke er særlig populære i andre dele af landet, skriver Politiken. Og det billede viser sig over hele landet. For eksempel er Aarhus Elite på en 11. plads over de aktier, som flest østjyder har. På landsplan ligger Aarhus Elite på en 44. plads. På Fyn ligger Royal Unibrew på 3. pladsen, mens ølproducenten, der står bag Albani, på landsplan ligger på en 32. plads. Undersøgelsen viser også, at næsten alle aktieejende kvinder har aktier i den lokale bank, mens mændene har aktier i den lokale superligaklub.

Opsummering:
Danskerne vælger lokalt og med hjertet, når de køber aktier, viser en ny undersøgelse foretaget for Politiken.